Järgnev saade on valminud tänu J.Meyeri sõprade-partnerite toele.
Vaatajate lemmik nr 7
Täna tahan rääkida sellest,
kuidas kaitsta end lüüasaamiste, heitumuste ja madalseisude eest.
Sellest kõigest järgnevas pooltunnis koos "Igapäevaelu rõõmudega".
IGAPÄEVAELU RÕÕMUD
Mulle meeldib Pauluse mõte Apostlite tegudes 20:24
millest koostasin terve õpetustesarja ja mille laiendatud tõlge ütleb järgmist:
"Ükski neist asjadest ei kõiguta mind.
Samuti ei pea ma oma elu kalliks enama pärast,
kui et lõpetada oma võidujooks rõõmuga." Mulle meeldib see.
Ka Jeesus ütles Johannese 17:4 Isale:
"Ma olen austanud Sind ja viinud täide töö, mille mulle andsid."
Tead, kui kerge on väsinuna öelda: "Ah, ma jään lihtsalt siia pidama!"
Aga nii ma ise kui ka teie peaks olema rahvas, kes ütleb: "Mine edasi!"
Mine edasi! Mine edasi!
Tahan olla see, kes isegi väikseima lootuskiire puhul läheb edasi.
Kujutad sa ette pilve, mis on peopesa suurune?
Kui palju lootust see ikka anda võiks?
Kuna aga Eelija oli usumees, ei andnud ta alla
ja võttis seda kui suurt märki Jumalalt.
Mina tahan olla ka selline, kes ka kõige väiksema märgi peale Jumalalt
sattub elevusse.
Seetõttu, kui saad välja meeleheitest, masendusest ja heitumusest,
hakkad ka nägema märke, et Jumal on tegutsemas su elus.
Ära vaata sellele, mida sul pole, vaid sellele, mis sul juba on.
Ära vaata sellele, kui pikk maa on veel minna,
vaid sellele, kui palju on juba käidud.
Märgid sellest, et oled muutumas ja et Jumal teeb oma tööd, on juba näha.
Seetõttu peame olema sellest elevil ja mitte keskenduma muudele asjadele.
Usun, et oleksime palju suurepärasemad,
kui elaksime teadlikkusega sellest, et Jumal näeb meid kogu aeg.
Jeesus ütles enda kohta: "Mina olen."
Pole ühtegi kohta, kus Jumalat poleks.
Lähed koju ja paned ukse enda järelt kinni,
aga oh üllatust - seal Ta on!
Istud sõbraga lõunasöögilauas ja räägid teist sõpra taga -
oh üllatust - seal Ta on!
Kui vaatad oma rahakotti ja mõtled, mida ohvrikarpi panna...
Lased üle 100, 50, 20, 5 rahatähtede ja leiad lõpuks selle 1-eurose...
Tead, mis on huvitav?
Inimesed püüavad poetada seda 1-eurost hästi vaikselt ja märkamatult.
Kui aga suurt rahatähte annetavad, siis ikka kohe uhkesti ja laia kaarega.
Kuid Jumal on seal.
Ta nägi, mida lesknaine ohvrikarpi pani
ja küsimus polnud summas, vaid ohvris, mida see endast kujutas.
Tõsiasjas, et naine andis oma kõik ja oma parima.
Jumal näeb. Ta on kõikenägija, kõiketeadja ja kõikjalviibiv Jumal.
Seetõttu tuleb loobuda mõttest, et Ta on ainult kirikus pühapäeviti.
Ta järgneb sulle siit täna õhtul ja näeb, mitmest inimesest sa üle jooksed,
et jõuda esimeste seas parklasse.
Me arvame, et need on asjad, mida keegi ei näe,
kuid ometigi Jumal näeb.
Kuid las ma öelda teile -
just need väikesed asjad määravad ära meie väärikuse ja suurepärasuse.
Seepärast ei peaks me sihtima suuri asju,
vaid pöörama just nimelt tähelepanu väikestele asjadele.
Kas sa sülitad oma nätsu tänavale, kus keegi selle kenasti talla alla saab?
Oled sa inimene, kes viskab sõidu ajal prügi aknast välja?
Oled sa see, kes ei vii oma ostukäru tagasi ettenähtud kohta?
Oled sa nagu mina, kes omal ajal ei viitsinud seda õigesse kohta viia
ja kulutas pigem aega käru sättimisele, et see kellegi teise autot ära ei rihiks?
Sättisin nii ja naapidi, et see autode vahel veerema ei hakkaks.
Me panustame rohkem aega asjade valele kui õigele tegemisele!
Jumal ütles meie teenistuse algusaegadel,
et kui teeme järgnevat 3 asja, siis Ta õnnistab me teenistust.
Eks neist asju oli tegelikult rohkem kui 3, aga need 3 olid kõige alustaladeks:
1. Mida iganes teed, tee suurepäraselt!
Mitte pillavalt ja üle võlli, aga suurepäraselt.
See tähendab oma parima andmist sellega, mis sul on.
See pole mingi häbiasi, kui kõik, mis sul on, pole uus või rikkalik.
Kuid mis iganes sul on, sa pead hindama seda ja kandma hoolt selle eest.
Osadel teist pole suurt palju midagi ja te ainult virisete selle üle,
nähes, kuidas see piskugi raisku läheb.
Kuid te peaks olema Jumalale tänulikud selle pisku eest
ja andma oma parima selles, sest siis Jumal ka paljundab seda.
Mida iganes teete, tehke suurepäraselt ja ma usun, et see on ka üks asi,
mida oleme oma teenistuses teinud.
Just sellega, mis meil mingil hetkel oli.
Kui võrrelda aegu ja toimetusi praegu ja 20 aastat tagasi,
siis mõni asi paneb ikka kukalt kratsima.
Mäletan, et kasutasime oma uudiskirjade kaunistamiseks kleepekaid.
Olime need "klepsu-inimesed" ja tagantjärgi vaadates tundub see naljakas.
Kuid tol ajal tegime seda täie rõõmu ja uhkusega,
andes endast kõikvõimaliku, et olla suurepärased.
Usun, et Jumal on suurepärane Jumal ja tahab, et ka meie oleks suurepärased.
Ma ei usu, et Jumal saab õnnistada laiskust.
Halvim olukord, kus olla,
on lasta sel haledal laiskuse vaimul enda üle võimust võtta.
Jumal on andnud meile vaba tahte ja ootab, et me kasutaks seda.
Loe Psalme, kus Taavet ütles:
"See on see päev, mille Issand on teind', ma ilutsen ja rõõmutsen Temas."
Ta ei öelnud, et kui tunne peale tuleb, vaid ta tegi seda!
"Kiida, mu hing, Issandat, ja kõik, mis mu sees on, tema püha nime!"
Ta andis endale korralduse.
"Ma mõtlen käia laitmatut teed."
"Mu huuled on avatud õigeks asjaks!" Õpetussõnad 8:6
Kaks mõtet "õige asja" kohta:
Kõik meie õiged teod peavad olema teadlikud teod.
Ainult ühele inimesele meeldis see mõte.
Sa ütled: "Aga ma olen väsinud! Ja ma olen teinud kõike õigesti!"
"Kuid mingeid tulemusi ei paista ja ma olen väsinud!"
Kuid proovi veelkord!
See on minu sõnum sulle: proovi uuesti ja uuesti ja uuesti
ja üsna pea sa näed, kuidas see kannab vilja.
Sa näed oma läbimurret.
Kui oled piisavalt otsusekindel, ei saa ka viimne kui deemon su vastu.
Mu tänane sõnum on väga lihtne: proovi veelkord!
Proovi üks kord veel. Ja siis veel üks kord ja veel üks kord.
Pidage meeles, et Jumal näeb kõike ja eriti veel väikesi asju.
Ma ei teadnud oma teenistuse alguses
suurepärasusest ja väärikusest suurt palju midagi.
Jah, ma kuulsin, mida Jumal ütles, aga ma pidin õppima seda kõike.
Küsimus pole selles, mida Jumal meist seeläbi saada tahab,
vaid kogemuses, mis sellega kaasas käib. Kuulsite?
Kui uurida Piiblist teadmiste kohta,
siis see ei tähenda intellektuaalset teadmist,
vaid kogemuslikku teadmist millegist.
Seetõttu, kui me ütleme, et teame midagi, aga ei tee selle järgi,
siis see pole tegelik Piibli tundmine.
Seetõttu ütleb ka Jumal,
et kui väidame Teda armastavat, kuid ei armasta oma õde-venda,
siis oleme valelikud,
sest kuidas sa saad tunda Jumalat, Kes on armastus, kui sa ise ei armasta?
Nii et küsimus pole vaid Jumala kohta teadmises või kuulmises,
vaid isiklikus suhtes Jumalaga, mis tuleb läbi erinevate kogemuste.
Mina ei teadnud, kuidas olla suurepärane,
sest olin elanud keskpäraste ja korratute inimeste seas -
seda eriti nende tundemaailma poolest,
nii et ma olin emotsionaalselt sasipundar.
Kasvasin üles isaga, kes igakord, kui ei saanud oma tahtmist, vihastas.
Ja mida mina tegin, kui ei saanud oma tahtmist? Vihastasin.
Seetõttu pidin õppima haldama oma tundeid.
Ma ei teadnud, mida suurepärasus tähendas.
Ma ei saanud minna piiblikooli, kuna mul oli tol ajal juba 3 last
ja me tegime kõik, mis võimalik, et igapäevaelugagi toime tulla.
Kuid siis kutsus Jumal mind oma riigi tööle
ja ma pidin lootma täiega Tema õpetuse ja juhatuse peale.
Nii et kõik, mis puudutas suurepärasust ja väärikust -
sain oma parimad õppetunnid toidupoes, kus õppisin rohkem kui kusagil mujal!
See võib tunduda kummalisena,
kuid Püha Vaim tegeleb sinuga sinu igapäevaelu raames, kus iganes,
kui vaid õpid Teda väikestes asjades tähele panema.
See on sinu ja Jumala vaheline isiklik asi.
Enamus neist asjadest sa isegi ei räägi.
Põhjus, miks mina seda teen, on lihtsalt selles, et teid õpetada.
Kuid ma tean, et Jumal tegeleb väikeste asjadega
ja osad teist kindlasti kuuletuvad Talle, kuid paljud teist ka mitte.
Ja ehk on põhjus selles, et pead neid asju tühiseks.
Mis vahet seal on, kuhu ma oma ostukäru jätan?
Kõik teised jätavad ju ka siia!
See, mida teised teevad, ei puutu meisse,
sest me oleme küll siin maailmas, aga mitte sellest maailmast
ja seetõttu me ei järgi nende eeskuju, vaid oleme ise eeskujuks.
Kuid see kurb tõsiasi on - ja te teate, millest ma räägin -
et Jumalal kulus selle tobeda ostukäru teema peale 2 aastat,
enne kui ma lõpuks alla andsin ja selle igakord õigesse kohta viisin.
Algul tegin seda vaid pisteliselt,
jättes tegemata siis, kui oli kiire, kui sadas või koht oli liiga kaugel.
2 aastat!
Kas te kuulete mind?
Mul kulus 2 aastat, et saada ostukäru tagasi õigesse kohta!
Ise aga muudkui palusin, et mu teenistus kasvaks.
See sama jutlustamise and, mis mul on täna, oli ka 32 a tagasi,
kuid ma kohe kindlasti ei kuulutanud 2/3 maailmale,
vaid ainuüksi 25 inimesele.
Ja ma teeks seda endiselt, kui poleks õppinud ostukäru kohta.
Üks naine rääkis mulle hiljaaegu, kuidas ta läks oma ostukäru tagasi viima,
sest oli mind kuulnud õpetamas sellest.
Tee peal kohtas teist naist samuti ostukäru lükkamas...
Nad vaatasid üksteisele otsa: "Joyce Meyer? Jah!"
No vähemalt niigi palju siis minust maailmale kasu -
me vähemalt viime oma ostukärud tagasi.
Teine asi, millega Jumal minu puhul tegeles,
oli eelarvest kinni pidamine.
Te ju teate, et tühja kõhuga poodiminek on ikka parasjagu raske.
Olete te märganud, kuidas poodide väljapanekud on üles ehitatud?
Kõik need asjad, mida sa ei vaja, on kenasti eesotsas,
mistõttu selleks ajaks, kui jõuad oluliste piima, leiva ja juustuni,
on su korv juba kõike mittevajalikku täis ja sa pead hakkama mõtlema,
mida kitsa eelarve tõttu sealt tagasi panna.
Oled sa vahel mõelnud,
milline hull jätaks kapsapea hambapastade riiulisse?
Mina jätsin. Mina jätsin 32 a tagasi, sest ma polnud suurepärane inimene
ega mõistnud, et Jumal on seal poes koos minuga.
Sest kui Ta ütleb: "Ära karda, ma olen koos sinuga!",
siis see tähendab, et Ta on kõikjal koos minuga!
Jumal jälgib sind.
Tahan, et hakkaksid ütlema endale iga päev ja kõva häälega 20 korda:
"Jumal on siin ja jälgib mind."
Ütle, ütle! Tee seda iga päev ja piisavalt kaua,
et sulle saaks ilmutuseks, et kõik, mida ütled, mõtled ja teed;
iga ostsus, mille langetad ja iga suhtumine, mida omad -
Jumal näeb seda.
Ja siis veel see kanade varguse teema...
Sa küsid nüüd, et mis kanade varguse teema?
Mul olid sooduskupongid kanadele ja iga pere kohta sai osta vaid 3 kana.
Aga mina ei tahtnud vaid kolme kana, vaid ikka kohe külmikutäie kanu,
nii et võtsid Dave'i ja lapsed kaasa ja igaüks meist võttis 3 kana.
Panime need erinevatesse kärudesse, tehes kassas näo, et ei tunne üksteist.
Süda puperdas sees, kuna ma polnud kindel,
kas andsin ikka tütrele piisavalt raha ja kui ta küsima tuleb, jääme vahele.
Tead, mul oli Jeesuse kleepekas nii oma auto stangel kui Piibli kaanel,
kuid Jumal ütles, et kas sa ei tea,
et kui midagi varjama hakkad, on järelikult midagi valesti.
Aga mul oli vaja rohkem kanu!
Rääkisin sellest ühes koguduses aastaid tagasi,
mispeale koguduse pastor hüppas püsti -
käristas selle hüppega oma püksid lõhki, aga see on juba teine teema -
ta hüppas püsti, osutas oma naisele ja ütles: "Sa tegid minust varga!"
Siis aga vaatas koguduse poole ja ütles: "Kuid need polnud kanad,
vaid hoopis WC-paber, mida ostsime kogudusele."
Saime vahele jäämata oma kanadega kassast kenasti läbi,
mispeale Jumal ütles:
"Palju õnne, Joyce - sa varastasid just kolm kana!"
Olen käinud läbi nii piiblikooli
kui suurepärasuse ja väärikuse kooli nii toidupoes, turul, naabruskonnas
kui väikeste asjade keskel omaenda kodus suletud uste taga.
Te võite mõelda, mida tahes, kuid mina usun,
et kui ma poleks tookord neid väikesi teste läbinud,
ei kõneleks ma täna siin.
Usun seda kogu südamest.
Usun, et kui me pole ustavad väikestes asjades,
siis ei usaldata me kätte ka suuri asju.
Seetõttu, hoolitse teiste inimeste asjade eest samamoodi
nagu tahad, et sinu asjade eest hoolitsetaks.
Ära pane hotellis märgasid klaase-tasse ilusale puitpinnale,
kuna see pole sinu oma ja sul suht' ükskõik.
Me teeme kõikvõimalikke asju, kuid me peaks olema ausad ja väärikad.
Kui sulle kassas liiga palju raha tagasi antakse,
ära võta seda kui Jumala õnnistust, vaid vii see tagasi.
"Kujutad ette, palusin Jumalalt õnnistust ja sealt see tuli!"
Ei tulnud midagi! Püüad pigem Jumalaga oma vargust kinni mätsida.
Jumal jälgib.
Lõpetame Psalmiga 139...
Ma ütlesin: lõpetame, mis ei tähenda, et olen juba lõpetanud.
"Kuhu ma võiksin minna su Vaimu eest? Ja kuhu ma põgeneksin su palge eest?"
Kui ma astuksin taevasse, siis oled sina seal;
kui ma teeksin endale aseme surmavalda, vaata, sina oled seal!
Kui ma võtaksin koidutiivad ja asuksin elama viimse mere äärde,
siis sealgi su käsi juhataks mind ja su parem käsi haaraks minust kinni.
Kui ma ütleksin: Katku mind pimedus ja valgus mu ümber saagu ööks!”,
siis pimedus ei oleks pime sinu ees, vaid öö oleks nagu päev,
pimedus oleks otsekui valgus."
Jumal on kõikjal ja näeb kõike.
Kui Jumal annab märku, et tegid midagi valesti,
siis mine ja aja see asi korda.
Eile õhtul tuli Dave lavale, kuna mu mikri juhe oli väljas
ja ta tuli seda sättima.
Mulle väga ei meeldi, kui inimesed mind näpivad
või kui nad seda teevad, siis tehku kähku!
Kuid tema muudkui kohmis seal, mistõttu käratasin: "Mis asja sa teed?"
Ta vastas: "Püüan su juhet peita, et see ei tilbendaks."
Tundsin koheselt oma süüd.
Ta püüdis mind vaid aidata, aga mina olen torssis ja nipsakas.
Seetõttu kutsusin ta kõrvale ja palusin vabandust,
mispeale ta vastas, et ta ei pannud tähelegi.
Ei tea, mida see küll tähendas?
Et on nii harjunud mu tujukustega, et ei pane enam tähelegi?!
Mina valan siin oma südant välja ja teie ainult naerate mu üle.
Kuid asja tuum on selles, et kantslis olek on suur eesõigus
ja ma ei tule siia musta südametunnistusega.
Mul oli targem teha see väike ekstra samm,
juhuks, kui mu sõnad oleks tõesti teda riivanud,
sest mõte, et riivasin teda, oleks häirinud mind
ja see omakorda oleks takistanud võidmist.
Viska kogu see jama välja!
Kui tead, et oled eksinud, ära püüa seda katta,
vaid palu andeks nii Jumala kui inimeste käest
ja otsusta juba täna õhtul, et sa ei lepi keskpärasusega,
vaid oled suurepärane inimene, kellele Jumal saab alati loota.
Jumal pole kutsunud meid keskpärasteks vaid suurepärasteks.
Jumal ise on suurepärane Jumal ja ka Piibli kangelased olid seda.
Nad ei läinud vaid kergema vastupanu teed,
vaid langetasid suurepäraseid otsuseid ja tegid enam kui palutud.
Pakun teile täna õpetust, mis aitab teid nendes otsustes.
Asjad, mis annavad jõudu, et olla see, kelleks Jumal teid kutsunud.
4 CD-seeria "Elades suurepäraselt ja väärikalt".
Usun, et see on tähtis õpetus.
Jumal õpetas mind juba aastaid tagasi mitte elama tunnetele tuginedes,
vaid tegema seda, mis õige, et olla väärikas.
Sa ehk isegi ei tea, mida väärikus endast kujutab,
mistõttu tahan sulle teada anda,
et saaksid osa kõigest, mida Jumal tahab sulle anda.
Telli oma koopia kohe praegu!
Ära lükka seda edasi, vaid anna Saatanale kõva ninanips
ja liigu tugeva ning julgena edasi.
Mida sa teed siis,
kui keegi teine ei näe...
"Elades suurepäraselt ja väärikalt" on 4-CD seeria Joyce Meyer'ilt.
Järgmises saates...
Nii kerge on omada mäda mõtlemist.
Keegi võib öelda: "Mu elu on täitsa mäda!"
Ehk tasuks kontrollida oma mõtteid?!
Meil toimus suurepärane üritus - iga-aastane suur naistekonverents.
Ei ole midagi paremat, kui võtta 2-3 päevaks aeg maha
ja pühendada see ülistusele ja Jumala Sõna õppimisele.
Rääkisime meeltest, suusõnadest, tujudest ja suhtumistest.
Neli võimast teemat.
Meil oli ka palju võrratuid külalisi...
...nii et meil oli äärmiselt tore aeg.
Ühiselt veedetud aeg nii Jumala kui üksteisega,
õppides nautima oma elu igal päeval.
Inimesed tunnevad ajakirja üle suurt rõõmu.
Telli sinagi meie tasuta ajakiri.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.